Motivația reprezentată de posibilitatea creerii unui coridor strategic bolșevic ruso-maghiar, care, ar fi izolat complet Polonia și ar fi afectat securitatea națională a României, este considerată însă de istoricul Philippe N. Blasen, doar una de factură oficială. În acest context este de menționat totuși că la acel moment, România fiind ea însuși implicată militar în partea de vest în Războiul româno-ungar, prin înfrângerea de către Armata Roșie a trupelor corpului expediționar Aliat condus de către generalul d'Anseleme și retragerea acestuia de la Odesa, în Basarabia, devenise amenințată militar și dinspre partea de est, de către Rusia bolșevică.